खून साफ करे, थकान मिटाए, नींद लाने में कारगर; सर्दी-जुकाम-बुखार और अस्थमा में फायदेमंद
कई ऐसे फूल हैं, जो खुशबू और सुंदर होने के साथ ही साथ सेहत के लिए भी फायदेमंद होते हैं। इन्हीं में से एक है पनीर का फूल। पनीर के फूल औषधीय गुणों से भरपूर होते हैं।
कई ऐसे फूल हैं, जो खुशबू और सुंदर होने के साथ ही साथ सेहत के लिए भी फायदेमंद होते हैं। इन्हीं में से एक है पनीर का फूल। पनीर का फूल औषधीय गुणों से भरपूर होता है। इसके इस्तेमाल से शुगर कंट्रोल, नींद न आने की परेशानी दूर और स्किन से जुड़ी प्रॉब्लम से छुटकारा पाया जा सकता है।
आयुर्वेद में भी पनीर के फूलों का इस्तेमाल कई तरह की प्रॉब्लम का इलाज करने के लिए किया जाता है। आइए, पूर्व चिकित्सा प्रभारी डॉक्टर सुबास राय से जानते हैं, पनीर के फूल के फायदे नुकसान और इस्तेमाल के बारे में।
पनीर का फूल क्या है
पनीर फूल का वैज्ञानिक नाम विथानिया कौयगुलांट है। यह सोलानेसी परिवार का एक प्लांट है, जिसे इंडियन चीज मेकर, इंडियन रिनेट, पनीर डोडा, पनीर बेड और भी कई नामों से भी जाना जाता है। इसमें मौजूद औषधीय गुणों की वजह से आयुर्वेद में इसे कई बीमारियों से बचाव और इसके इलाज के लिए फायदेमंद माना गया है। ज्यादातर लोग ब्लड शुगर लेवल को कंट्रोल में रखने के लिए पनीर के फूल को डाइट में शामिल करते हैं।
पनीर डोडा का पौधा कैसा होता है
पनीर के फूल का पौधा झाड़ीदार होता है। इसमें छोटे-छोटे फूल होते हैं। इन पनीर के फूलों का इस्तेमाल मेडिसिन में किया जाता है।
खबर में आगे बढ़ने से पहले इस पोल के जरिए अपनी राय दें
इन बीमारियों में काम आता है पनीर का फूल-
डायबिटीज- डायबिटीज को कंट्रोल में रखने के लिए आयुर्वेद में कई जड़ी-बूटियों का इस्तेमाल किया जा रहा है। इन्हीं में से एक है पनीर के फूल या पनीर डोडा। पनीर का फूल इंसुलिन को बैलेंस में रखने में मदद करता है। यह शुगर कंट्रोल में रखने के लिए भी बेहतरीन दवा है।
अल्जाइमर- पनीर के फूल के अर्क में न्यूरोप्रोटेक्टिव प्रभाव मौजूद होता है, जो दिमाग के लिए फायदेमंद है। वहीं, अल्जाइमर एक न्यूरोलॉजिकल यानी दिमाग से जुड़ी परेशानी है, जिसकी वजह से ब्रेन सेल डैमेज होने लगते हैं। पनीर के फूल का इस्तेमाल अल्जाइमर रोग के इलाज में किया जाता है।
थकान दूर करे- कई लोगों को हमेशा थकान बनी रहती है। किसी भी प्रकार की शारीरिक गतिविधि करने पर वे थकान महसूस करने लगते हैं जिसके कारण वह कोई भी काम समय पर या सही ढंग से नहीं कर पाते। पनीर का फूल एनर्जेटिक बनाए रखने में मदद करता है।
खून को करे साफ- पनीर डोडा एक नेचुरल ब्लड प्यूरीफायर है जो शरीर में वात का बैलेंस बनाए रखने में मददगार है। पनीर फूल में मौजूद एंटीऑक्सीडेंट गुण खून को साफ करने में मदद करते हैं। यह डैमेज हुए सेल्स को रिपेयर करने में भी मदद करते हैं और शरीर में मौजूद खतरनाक फ्री रेडिकल्स के प्रभाव को भी कम करने में मदद करते हैं।
अस्थमा- अस्थमा में पनीर फूल फायदेमंद होता है। एनसीबीआई (नेशनल सेंटर फॉर बायोटेक्नोलॉजी इंफॉर्मेशन) की वेबसाइट पर प्रकाशित एक शोध में बताया गया है कि आयुर्वेद से लेकर यूनानी पारंपरिक चिकित्सा पद्धतियों में पनीर फूल का इस्तेमाल अस्थमा के इलाज के लिए किया जाता है।
नींद न आना- रातभर नींद न आना, बढ़ते तनाव, चिंता की वजह से ज्यादातर लोग मानसिक रूप से स्वस्थ नहीं होते है, जो अनिद्रा का कारण बनता है। इससे छुटकारा पाने के लिए पनीर के फूलों का सेवन करें।
मोटापा- गलत खान-पान, खराब लाइफस्टाइल मोटापे को निमंत्रण देना है। मोटापे से परेशान हैं तो पनीर के फूलों का सेवन कर सकते हैं। इसमें कई ऐसे मेडिकेटेड गुण होते हैं जो वजन कम करने में मदद करते हैं।
स्किन प्रॉब्लम- कील-मुहांसों, एंटी एजिंग, दाग-धब्बों जैसी स्किन प्रॉब्लम को दूर करने के लिए भी पनीर के फूलों के पानी का इस्तेमाल किया जा सकता है। इसके लिए पनीर के फूल का पानी पी सकते हैं। आप चाहें तो पनीर के फूलों का पानी स्किन पर भी लगा सकते हैं।
सर्दी-जुकाम और बुखार- पनीर के फूल न्यूट्रिशन इम्यूनिटी को बढ़ाते हैं। पनीर के काढ़े का सेवन करके सर्दी-जुकाम और बुखार जैसी परेशानियों से निजात पा सकते हैं। सर्दी-जुकाम के लिए अच्छा घरेलू उपाय है।
इसके अलावा भी पनीर के फूल के कई और फायदे हैं, जो नीचे दिए इस ग्रैफिक में बताए गए हैं-
महिलाओं के लिए पनीर फूल फायदेमंद
महिलाएं अनेक समस्याओं जैसे अनियमित पीरियड्स, पीरियड्स के दर्द, थकान से परेशान रहती हैं। ऐसे में महिलाओं को पनीर फूल का सेवन करना चाहिए। क्योंकि पनीर डोडा में कई ऐसे तत्व मौजूद हैं जो इन समस्याओं में राहत पहुंचाते है।
पनीर के फूल सेहत के लिए फायदेमंद होते हैं। लेकिन ज्यादा सेवन करने पर इससे सेहत को नुकसान भी हो सकता है।
पनीर के फूल कैसे करे इस्तेमाल
डिस्क्लेमर
आर्टिकल में मौजूद सभी जानकारी विशेषज्ञों की सलाह के मुताबिक दी गई है। आप भी किसी विशेषज्ञ से सलाह लेकर अपनी सामान्य समस्याओं को दूर करने के लिए इसका सेवन कर सकते हैं। लेकिन अगर आपकी किसी तरह की मेडिकल कंडिशन है, तो डॉक्टर की सलाह पर ही इसका सेवन करें।